สวัสดีครับ ขอสอบถามนะครับ ผมได้มีเพศสัมพันธ์กับแฟนในวันที่ 21 มกราคมที่ผ่าน ถุงยางของผมแตก ผมจึงซิ้อยาคุมฉุกเฉินแบบ 1 เม็ด (Maple Forte)ให้แฟนทานภายใน 1 ชั่วโมงทันที รอบเดือนของแฟนผมล่าสุด คือ 30 ธันวาคม และหมด ในวันที่ 3 มกราคม ผมอยากทราบว่า มีโอกาสที่แฟนผมจะตั้งครรภ์มากน้อยแค่ไหนครับ ขอบพระครับ
สวัสดีค่ะ ถ้าได้กินยาคุมฉุกเฉินภายใน 72 ชั่วโมงหลังมีเพศสัมพันธ์ มีโอกาสตั้งครรภ์ได้น้อย ประสิทธิภาพยาประมาณ 80-90% ค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก